section_heading: Radnja
paragraph_text: Dr. Melfi zaključuje kako je Tony, koji je na prethodnom sastanku pokazao napredak, spreman za upućivanje bihevioralnom terapeutu. Tony se uvrijedi, uvjeren kako ga Melfi želi proslijediti nekome drugome. Ona na brzinu mijenja temu upitavši Tonyja što je novo u njegovu životu. Tony joj priča o nekim problemima sa svojom djecom. Dr. Melfi predloži da dovede Carmelu na sastanke. Tonyju se ne sviđa takva ideja, ali pristaje upitati svoju suprugu.